ആരണ്യം 

വളരുന്ന തരുവിനാൽ 
ചുറ്റപ്പെട്ടൊരാലയമീ കാനനം.
വള്ളികൾ പൊതുതളിർക്കുന്ന 
ശിഖര ശാഖിയാം കൂടാരം.

ആരണ്യമാഭേരി മുഴക്കിയൊഴുകി
പുണൂൽപോലെയൊരു  പുഴയും.
സ്വച്ഛമായി കൂടുകൂട്ടി പക്ഷിഗണങ്ങളും 
വൃക്ഷ ശാഖിയിൽ വിഹരിക്കുവാൻ.

കാനനം കൗതുകമാക്കി 
പക്ഷി മൃഗാദിഗണങ്ങളും.
ഫലമൂലാദികൾകൊണ്ടൊരു 
കാലവറയായിത്തീർന്നോരാരണ്യവും.

കാടിന്റെ സൗന്ദര്യം മറക്കുന്നു 
കാട്ടാളനാകുന്നു മാനുഷൻ
വെട്ടിത്തെളിക്കുന്നു കെട്ടിപ്പടുക്കുന്നു
പെട്ടിക്കൂടുപോലെ സൗധങ്ങൾ. 

മറക്കുന്നു മായ്ക്കുന്നു 
മനുഷ്യനാദ്യം പിറന്നാലയം.